ఈ ఆరు నెలల్లో గాడితప్పిన వ్యవస్థల్ని సీఏం చంద్రబాబు సరిదిద్దారు

వెంటిలేటర్‌పై ఉన్న రాష్ట్రానికి చంద్రబాబు గారు, పవన్ కళ్యాణ్ గారు ఆక్సిజన్‌ ఇచ్చి  నిలబెట్టారు

సంక్షేమ పథకాలు, అభివృద్ధి కార్యక్రమాలు, సుపరిపాలనతో వేగవంతమైన నిర్ణయాలతో ప్రజల నమ్మకాన్ని కూటమి ప్రభుత్వం నిలబెట్టింది

ఏపీ విప్ ఎమ్మెల్యే శ్రీమతి తంగిరాల సౌమ్య 

ఎన్టీఆర్ జిల్లా, కంచికచర్ల మం (పరిటాల) : 11 జనవరి 2025

ప్రతిక్షణం ప్రజలకు మంచి చేసేందుకు  పనిచేస్తున్నామన్నారు ఏపీ ప్రభుత్వ విప్ ఎమ్మెల్యే శ్రీమతి తంగిరాల సౌమ్య. శనివారం ఎన్టీఆర్ జిల్లా కంచికచర్ల మండలం పరిటాల లో జిల్లా స్థాయి పల్లె పండుగ కార్యక్రమం - గోకులం షెడ్లు ప్రారంభోత్సవాలు పలు అభివృద్ధి కార్యక్రమాలకు శంకుస్థాపనలు జిల్లా ఇన్చార్జి మంత్రి సత్య కుమార్ యాదవ్ విజయవాడ పార్లమెంట్ సభ్యులు కేసినేని శివనాథ్ (చిన్ని), కలెక్టర్ లక్ష్మీషా, కూటమి నేతలు, అధికారులతో కలిసి చేశారు. 

ఈ సందర్భంగా ఏర్పాటుచేసిన సభలో మాట్లాడుతూ, చేయాల్సింది ఎంతో ఉందనే బాధ్యతను గుర్తించుకొని ప్రణాళికతో ముందుకు వెళ్తున్నామన్నారు. ప్రజల ఆశీస్సులు, భాగస్వామ్యంతో స్వర్ణాంధ్ర - 2047 విజన్తో ఆంధ్రప్రదేశ్‌ను నంబర్‌ వన్‌గా ముఖ్యమంత్రి చంద్రబాబు నాయుడు ఉప ముఖ్యమంత్రి పవన్ కళ్యాణ్ నిలబెడతారని స్పష్టం చేశారు.

ఐదేళ్లలో విధ్వంసమైన రాష్ట్రం, అస్తవ్యస్తమైన వ్యవస్థలు, అప్పులు వారసత్వంగా వచ్చాయని విమర్శించారు. సంక్షోభాలను అవకాశాలుగా తీసుకొని సంక్షేమంగా మలిచే చంద్రబాబు నాయకత్వంలో కూటమి ప్రభుత్వం ఏర్పడిన నుంచి రాష్ట్ర పునర్నిర్మాణం లక్ష్యంగా పని చేస్తోందని తెలిపారు. 

అమరావతి పునర్నిర్మాణాన్ని చేపట్టి రాష్ట్ర రూపురేఖలను మార్చబోతుందని, అందుకు సంబంధించిన పనులు కూడా శరవేగంగా పట్టాలెక్కుతున్నాయన్నారు. ఆరోగ్య శాఖ మంత్రిగా  సత్య కుమార్ యాదవ్ గారు ఉండటం అదృష్టమని, నందిగామలో 100 పడకల ఆసుపత్రిగా నిర్మాణానికి నిధులు మంజూరై ఉన్నాయని దీనికి సహకరిస్తున్న మంత్రి గారికి ప్రత్యేకంగా ధన్యవాదాలు తెలిపారు. ఎంపీ చిన్ని గారు నందిగామ నియోజకవర్గంలో ఎన్నికల ముందు నుంచే అన్ని విధాలుగా సహాయ సహకారాలు అందిస్తూ, అన్ని కార్యక్రమాలలో వారి వంతు సహకారాలు అందిస్తున్నందుకు అభినందనలు తెలిపారు. 

'రాష్ట్రమే ఫస్ట్.. ప్రజలే ఫైనల్' అనే నినాదం కూటమి ప్రభుత్వ విధానంగా అమలు చేస్తూ ప్రజలు తమపై ఉంచిన నమ్మకాన్ని నిలబెట్టుకున్నామన్నారు.

#adminpost @JaiTDP @JanaSenaParty @BJP4India @KesineniS @satyakumar_y